 Hibo lama yaabana waayo hore ayay u ogayd inay la yaabi doonto markay timaado guriga kumana cusba kalmadaha Faadumo ee beer jilayca ah ee ay ku majeeranayso Nuux iyo waxqabadkiisa waayo dhawr gooroo horeba duco iyo hadalo waano ah iyo kuwa tusaale ah ba way u soo dirtay oo ay u soo dhiibtay Hibo, in yar dabadeed waxa imanaya oo guriga ku soo buuqaya dadkii jaarka ee ay wakhtigii hore ku wada jireen buulasha yar yar iyaga oo ugu bushaaraynaya sida nasiibkoodu uga hiiliyay dadka nacabka ahaa ee sida xun u raray, waxaana ka mid ahaa erayadii ay halkaasi ka lahaayeen maanta iyo maalintiiba waa laba maalmood oo ilaahay u simay iyagoo ku daraya sababtoo ah yaa filyay in aad dib ugu soo noqoneyso goobtan oo aad waliba ka dhisan doonto guri daara waxa laguu diiday oo lagaa dumiyay aqal soomaali maantana waa ilaahay mahadii hadaladaasi waxay ka keeneen Faadumo oohin iyo ilmo aan xad lahayn oo dareenkeeda gebi ahaanba badalay iyaga oo dadkaasi hadalkaas sii wada ayaa hibo ku odhanaysaa waxani maaha wax lalayaabo waayo shaykastaba ilaahay ayaa qadaray tanina waxay ka mid tahay mucjisooyinka larabo inaad ku cibro qaadataan. 